|  |
| --- |
| Didrik.Hjort@Kommunerevisjoniks.no, tlf. 9540 5075 Gol, 18.2.2020 |

**PLAN FOR FORVALTNINGSREVISJON OG EIERSKAPSKONTROLL 2020-2023 FOR NESBYEN KOMMUNE**

1. **Lovgrunnlag og bakgrunn for planen**

Kontrollutvalget skal føre kontroll med forvaltningen på vegne av kommunestyret. Viktige verktøy i dette arbeidet er oppgaver som gjennomføres av kommunens valgte revisor, jf. kommuneloven § 23-2:

* ***Regnskapsrevisjon***: Revisjon av kommunens regnskaper.
* ***Forvaltningsrevisjon***: En systematisk vurdering av økonomi, produktivitet, regeletterlevelse, måloppnåelse og virkninger ut fra kommunestyrets vedtak, jf. kommuneloven § 23-3. Norges Kommunerevisorforbund (NKRF) sin *Veileder i forvaltningsrevisjon* (2016) påpeker (s. 23) at forvaltningsrevisjon er et vidt begrep som kan omfatte:
* Resultatorientert forvaltningsrevisjon, dvs. en vurdering av hensiktsmessighet - om ønskede resultater oppnås.
* Systemorientert forvaltningsrevisjon, dvs. om rutiner foreligger og om rutiner og lover følges.
* Hendelsesbasert forvaltningsrevisjon, dvs. undersøke, kartlegge og beskrive forhold knyttet til konkrete, uheldige eller uønskede hendelser, og deretter belyse eller forklare de utløsende faktorene eller plassere ansvar.
* ***Eierskapskontroll***: En vurdering av om kommunens eierinteresser i selskaper forvaltes iht. regelverk, kommunestyrets vedtak og anerkjente prinsipper for eierstyring, jf. kommuneloven § 23-4.

Mens regnskapsrevisjon gjennomføres som et fast oppdrag av kommunens valgte revisor, gjennomføres forvaltningsrevisjon og eierskapskontroll av valgt revisor etter bestilling fra kontrollutvalget.

Kontrollutvalget skal minst én gang i valgperioden, og senest innen utgangen av året etter at kommunestyret er konstituert, utarbeide en plan som viser på hvilke områder det skal gjennomføres forvaltningsrevisjoner og eierskapskontroller. Planen skal vedtas av kommunestyret.

Planen skal baseres på en risiko- og vesentlighetsvurdering av kommunens virksomhet og virksomheten i kommunalt eide selskaper. Vurderingen er basert på bl.a. drøftinger i tidligere og nåværende kontrollutvalg, en spørreundersøkelse blant kommunens ledere og tidligere kommunestyre og informasjon fra offentlige dokumenter om kommunen. Kontrollutvalget oppdaterer risikovurderingen i løpet av valgperioden ved behov.

Kontrollutvalgssekretariat for Nesbyen, Gol, Hemsedal og Ål kommuner, Hanne Heen Wengen, har gitt bidrag til utarbeidingen av plan for forvaltningsrevisjon og eierskapskontroll.

1. **Organisering av kontroll og revisjon**

Kontrollutvalgethar ansvar for å vurdere kommunens risikoområder og kontrollbehovet regelmessig, og bestille forvaltningsrevisjoner og eierskapskontroller etter behov. Større revisjonsprosjekter drøftes med kommunedirektør/rådmann og/eller ordfører før de iverksettes. Med utgangspunkt i prosjektets størrelse og innhold vurderes det om prosjektet skal vedtas av kommunestyret.

Det er viktig at kontrollutvalgene kan foreta løpende prioriteringer i kontrollarbeidet, uten at ressursene er bundet opp av kommunestyret gjennom detaljerte langtidsplaner:

* Kommunestyret delegerer derfor til kontrollutvalget å foreta endringer i plan for forvaltningsrevisjon og eierskapskontroll, jf. kommunelovens §§ 23-3 og 23-4.
* Oppstår kontroll- og revisjonsbehov som ikke kan dekkes innenfor budsjettrammen, kan kontrollutvalget be kommunestyret om tilleggsbevilgninger.

Revisjonen gjennomfører forvaltningsrevisjoner og eierskapskontroller etter bestilling fra kontrollutvalget:

* Revisjonen har ansvar for å gjøre selvstendige risikovurderinger og gi anbefalinger til kontrollutvalget mht. prioritering av forvaltningsrevisjoner og eierskapskontroller.
* Ekstern kompetanse innhentes hvis det er nødvendig, etter avtale med kontrollutvalget.

Forvaltningsrevisjoner og eierskapskontroller gjennomføres iht. regelverk og NKRFs standarder. Det legges vekt på å skape et konstruktivt samarbeid mellom kommuneadministrasjon og revisjon. Revisjonens oppgave er å påpeke regelbrudd/forbedringspunkter og gi anbefalinger, mens administrasjonen avgjør hvilke konkrete tiltak som bør iverksettes.

Kommunedirektøren gis anledning til å uttale seg om forvaltningsrevisjonen/eierskapskontrollen; uttalelsen vedlegges rapporten. Revisjonens rapporter går til kontrollutvalget og videre til kommunestyret.

Kontrollutvalget rapporterer løpende vesentlige forhold til kommunestyret, mens øvrige forhold rapporteres i kontrollutvalgets årsmelding. Kommunedirektøren skal gis anledning til å uttale seg om saker kontrollutvalget planlegger å legge frem for kommunestyret.

Kontrollutvalget har i utgangspunktet møter fire til seks ganger per år, med tema som skissert i del III. Felles kontrollutvalgsmøte for Hallingdal avholdes én eller to ganger årlig for å drøfte kontroll- og revisjonsarbeid og for å få presentasjon av interkommunale selskaper eller samarbeider som er aktuelle for forvaltningsrevisjon og eierskapskontroll.

Det vises for øvrig til eventuelle retningslinjer for kontrollutvalget i kommunen.

1. **Tema for kontroll og revisjonsarbeidet i kontrollutvalget**

Kontrollutvalget planlegger å ha følgende tema på dagsorden i planperioden (som kan resultere i bestilling av forvaltningsrevisjoner og eierskapskontroller):

|  |  |  |  |  |  |
| --- | --- | --- | --- | --- | --- |
| **TEMA** | | **Planlagt gjennomført:** | | | |
| **1.** | **Kontrollutvalgets interne aktiviteter:** | **2020** | **2021** | **2022** | **2023** |
| **a** | Opplæring og drøfting av utvalgets rolle og ansvar | 05.12.20 |  |  |  |
| **b** | Signere taushetserklæringer | 13.12.19 – 15/19 |  |  |  |
| **c** | Vedta budsjett for neste år | 93.09.20 – 17/20 | 16.09.21 – 19/21 | 05.09.22 – 21/22 |  |
| **d** | Vedta møteplan for neste år |  | 17.11.21 – 27/21 |  |  |
| **e** | Følge opp kontrollutvalgets regnskap mot budsjett | 17.02.20 – 08 /20 | 25.02.21 – 06/21 | 16.02.22 – 06/22 |  |
| **f** | Kontrollutvalgets årsmelding - sendes kommunestyret | 17.02.20 – 07/20 | 25.02.21 – 07/21 | 16.02.22 – 07/22 |  |
| **g** | Evaluere eget arbeid |  |  |  |  |
| **2.** | **Regnskapsrevisjon:** | **2020** | **2021** | **2022** | **2023** |
| **a** | Uavhengighetsvurdering fra oppdragsansvarlig revisor | 16.06.20 - 10/20 16.11.20 – 20/20 | 17.11.21 – 26/21 |  |  |
| **b** | Behandle rapport årsoppgjørsrevisjon |  | 16.09.21 – 18/21 | 05.09.22 – 20/22 |  |
| **c** | Behandle - og avgi uttale til - årsregnskap og årsmelding | 16.06.20 – 11/20 | 01.06.21 – 12/21 | 27.04.22 – 13/22 |  |
| **d** | Behandle eventuelle revisjonsbrev når de foreligger |  | 16.09.21 – 16/21 | 05.09.22 – 19/22 |  |
| **e** | Behandle rapport fra løpende regnskapsrevisjon |  | 25.02.21 – 03/21 | 16.02.22 – 05/22 |  |
| **f** | Behandle evt. kvalitetskontroll av revisjonsselskapet |  |  |  |  |
| **g** | Behandle engasjementsbrev fra revisor når det foreligger | 16.11.20 – 18/20 |  |  |  |
| **3.** | **Forvaltningsrevisjon og eierskapskontroll:** | **2020** | **2021** | **2022** | **2023** |
| **a** | Bestille - og gi innspill til - risiko- og vesentlighetsvurdering | 13.12.19 – 17/19 |  |  |  |
| **b** | Gi innspill til og behandle risiko- og vesentlighetsvurdering | 17.02.20 – 05/20 |  |  |  |
| **c** | Utarbeide plan for forvaltningsrevisjon og eierskapskontroll - sende kommunestyret for behandling | 17.02.20 – 06/20 |  |  |  |
| **d** | Følge opp plan for forvaltningsrevisjon og eierskapskontroll - risikovurd. gjerne med ordfører og rådmann, jf. også pkt. 4 og 5 |  |  |  |  |
| **e** | Bestille forvaltningsrevisjoner og eierskapskontroller med utg.pkt. i planen, risikovurd. og redegjørelser, jf. pkt. 4 og 5 | 03.09.20 – 15/20 | 17.11.21 – 22/21 |  |  |
| **f** | Behandle revisjonsrapporter forvaltningsrevisjon og eierskapskontroll |  | 01.06.21 – 13/21 |  |  |
| **g** | Følge opp revisjonsrapporter forvaltningsrevisjon og eierskapskontroll |  | 16.09.21 – 14/21  17.11.21 – 21/21 | 16.02.22 – 02/22 |  |
| **4.** | **Anmode om redegjørelse for:** | **2020** | **2021** | **2022** | **2023** |
| **a** | Delegeringsreglement vedtatt av nytt kommunestyre |  |  |  |  |
| **b** | Planprogram og kommuneplan |  |  |  |  |
| **c** | Eierskapsmelding |  |  |  |  |
| **d** | Etisk reglement og varslingsrutiner |  |  |  |  |
| **e** | Økonomi- og finansreglement |  |  |  |  |
| **f** | Restanseliste - gj.førte vedtak i formannskap og kom.styre | 17.02.20 – 01/20 |  | 16.02.22 – 03/22 |  |
| **g** | Praktisering av anskaffelsesregelverket - herunder hvordan kommunen forbygger korrupsjon og svart økonomi |  |  |  |  |
| **h** | Status og tiltak vedrørende sykefravær |  |  |  |  |
| **i** | Omfang/kostnad: Innleid arbeidskraft, konsulenter, jurister |  |  |  |  |
| **j** | Rutiner og systemer for avvikshåndtering |  |  |  |  |
| **k** | Internkontroll, jf. ny kom.loven § 25 |  |  |  |  |
| **l** | Rådmannens styrings-, rapporterings- og oppfølgingsstruktur - økonomi, sykefravær, bemanning, tjenestekvalitet mv. |  |  |  |  |
| **m** | Rolledeling mellom politikk og administrasjon, herunder praktisering av kommunelovens regler for saksbehandling og møteoffentlighet |  |  |  |  |
| **5** | **Drøfte informasjon i følgende dokumenter:** | **2020** | **2021** | **2022** | **2023** |
| **a** | Rådmannens periodiske rapportering til formannskap og kom.styre. **Tertialrapport** |  | 17.11.21 – 20/21 |  |  |
| **b** | Årsregnskap og årsmelding | 16.06.20 – 11/20 | 01.06.21 – 12/21 |  |  |
| **c** | Budsjettdokumentet |  |  |  |  |
| **d** | Rapporter fra eksterne tilsyn om tjenesteproduksjonen i kommunen |  |  |  |  |
| **e** | Oversikt over klagesaker som går til fylkesmannen (årlig) |  |  | 05.09.22 – 16/22 |  |

1. **Tema for forvaltningsrevisjon og eierskapskontroll**

Basert på risiko- og vesentlighetsvurderingen prioriteres følgende tema for forvaltningsrevisjon og eierskapskontroll i fireårsperioden:

|  |  |  |
| --- | --- | --- |
| **Prioriterte prosjekter:** | | |
| 1 | Økonomistyring av drift. |  |
| 2 | Ressurskrevende brukere. |  |
| 3 | *Arealplaner og byggesaker. Forvaltningsrevisjon «Arealplaner og byggesak» ble bestilt i k-utvalgsmøtet 03.09.2020 – sak 15/2020* | *Ferdigstilt våren 2021*  *K-utvalget behandlet forvaltnings- revisjonsrapporten «Reguleringsplaner og byggesak» i møtet 01.06.21 - sak 13/21* |
| 4 | Miljø og bærekraftig utvikling i lokalsamfunnet. |  |
| 5 | Kommunal informasjon og kommunikasjon. |  |
| 6 | Eierstyring av interkommunale selskaper. | *Bestilt pr.plan 05.09.22 med levering til møtet 30.11.22* |
|  |  |  |

Kontrollutvalget oppfordrer kommunestyret til å komme med forslag til temaer for forvaltningsrevisjon.

Kommunestyret bør gi kontrollutvalget fullmakt til å bestille forvaltningsrevisjoner/eierskapskapskontroller der også andre

aktuelle temaer kan velges. Kontrollutvalget kan med fordel vedta bestillinger om høsten for kommende år.